section_heading: Ceste i željeznice
paragraph_text: U Ujedinjenom Kraljevstvu cestovni i željeznički sustavi su vrlo djelotvorni i dobro razgranati na čitavom teritoriju. Mreža cesta i autocesta je vrlo gusta, no unatoč tome promet je često zagušen. Britanski željeznički sustav najstariji je u Europi, no mnogi su njegovi dijelovi, od 1980-tih nadalje, sustavno obnavljani. Željeznička mreža, premda vrlo razgranata, blago zaostaje za najvišim europskim standardima. Godine 1994. otvoren je Eurotunel, sustav tunela ispod La Manchea koji povezuje Ujedinjeno Kraljevstvo s Francuskom.